PMIndiaData/PMIndiaSum huggingface dataset:
પ્રધાનમંત્રીએ સંયુક્ત આરબ અમીરાતના વિદેશ મંત્રી મહામહિમ શેખ અબ્દુલ્લા બિન જાયદ અલ નાહયાન સાથે ભેટ કરી

પ્રધાનમંત્રી શ્રી નરેન્દ્ર મોદીએ 3 સપ્ટેમ્બર, 2015ના રોજ અહીં સંયુક્ત આરબ અમીરાત (યુએઈ)ના વિદેશ મંત્રી મહામહિમ શેખ અબ્દુલ્લા બિન જાયદ અલ નાહયાન સાથે ભેટ કરી હતી. યુએઈના વિદેશ મંત્રી ભારતમાં આયોજિત આર્થિક તેમજ તકનીકી યોગદાન માટે ભારત-યૂએઈ સંયુક્ત આયોગની 11મી બેઠકમાં ભાગ લેવા માટે ભારત આવ્યા હતા. બેઠકની સહ-અધ્યક્ષતા ઈએએમ કરી રહ્યું હતું. પ્રધાનમંત્રીએ યુએઈની પોતાની અત્યંત સફળ યાત્રાને યાદ કરતા કહ્યું કે આનાથી બંને દેશોના દ્વિપક્ષીય સંબંધોને નવી દિશા મળશે અને આનાથી બંને દેશોને વચ્ચેન માત્ર ફાયદો થશે પરંતુ એશિયા અને અન્ય સ્થળોમાં શાંતિ તથા સ્મૃદ્ધિ સ્થાપિત કરવામાં સહાયતા મળશે. પ્રધાનમંત્રીએ યુએઈના નેતૃત્વ અને તેના વિઝનની પ્રશંસા કરતા કહ્યું કે ત્યાંના નેતૃત્વએ માનવ ભાવના, નવાચાર અને વિજ્ઞાનનો હર સંભવ પ્રયોગ કરીને પોતાના દેશને બદલી નાંખ્યો છે. તેમણે યુએઈના જીવંત અને બહુ-સાંસ્કૃતિક સમાજની પ્રશંસા કરતા કહ્યું કે યુએઈએ પોતાને ત્યાં 2.6 મિલિયન ભારતીયોને અંગીકાર કર્યા છે અને તેમના હિતોનું રક્ષણ કર્યું છે. પ્રધાનમંત્રીએ કહ્યું કે તેમની યુએઈની બે સપ્તાહ પૂર્વની થયેલી યાત્રાના તરત પછી ત્યાંના વિદેશમંત્રીની ભારત આગમન આ વાતનું સૂચક છે કે બંને દેશોના સંબંધો પહેલેથી જ પ્રગાઢ થઈ ગયા છે. તેમણે એ વાતપર સંતોષ વ્યક્ત કર્યો કે તેમની યુએઈની યાત્રા સમય લેવાયેલા નિર્ણયોના અમલીકરણ માટે ખાસ પગલાં ઉઠાવાયા છે. યૂએઈના વિદેશ મંત્રીએ કહ્યું કે તેમનો દેશ ભારતની સાથે સમેકિત રણનીતિક ભાગીદારીને ખૂબ મહત્વ આપે છે. તેમણે યુએઈની પ્રતિબદ્ધતાનો ફેર ઉલ્લેખ કર્યો કે તેમનો દેશ પ્રધાનમંત્રીની જુલાઈ-2015માં યુએઈની યાત્રા દરમિયાન નક્કર પરિણામોનું પૂરી દ્રઢતા સાથે અમલીકરણ કરશે જેમાં વેપાર અને રોકાણ, રક્ષા-સુરક્ષા, ઉર્જા, અંતરિક્ષ, નવીનીકરણ ઉર્જા, વિજ્ઞાન તેમજ પ્રૌદ્યોગિકી અને જનતા વચ્ચે આદાન-પ્રદાન સામેલ છે. બેઠકમાં બંને દેશો વચ્ચે વિજ્ઞાન અને પ્રૌદ્યોગિકીના અગ્રણી ક્ષેત્રોમાં વિકાસ અને સંયુક્ત સંશોધન સહિત દ્વિપક્ષીય સહયોગ, ભારતમાં નિર્માણ ઉદ્યોગો માટે યુએઈનું રોકાણ અને ત્રીજા દેશોમાં સહયોગને મજબૂત કરવા પર ચર્ચા કરી હતી. પ્રધાનમંત્રી શ્રી નરેન્દ્ર મોદીએ અબુધાબીના યુવરાજને ભારત આગમન માટે ફરીથી આમંત્રિત કર્યા કે, તેઓ પોતાની સુવિધાથી ભારત પધારે.
પ્રધાનમંત્રી મોદીએ ગુજરાતમાં ચક્રવાત તૌકતેથી અસર પામેલા વિસ્તારોનો હવાઈ સર્વે કર્યો

પ્રધાનમંત્રી શ્રી નરેન્દ્ર મોદીએ આજે ચક્રવાત તાઉતેથી ઊભી થયેલી સ્થિતિની સમીક્ષા કરવા ગુજરાતની મુલાકાત લીધી હતી. પ્રધાનમંત્રીએ ગુજરાતમાં ઉના (ગિર – સોમનાથ), જાફરાબાદ (અમરેલી), મહુવા (ભાવનગર) અને દીવમાં ચક્રવાતથી અસર પામેલા વિસ્તારોનો હવાઈ સર્વે કર્યો હતો. ત્યારબાદ તેમણે અમદાવાદમાં ગુજરાત અને દીવમાં હાથ ધરવામાં આવેલી રાહત અને પુનર્વસન માટેના પગલાંની સમીક્ષા કરવા એક બેઠકની અધ્યક્ષતા કરી હતી. તેમણે ગુજરાત રાજ્યને તાત્કાલિક રાહત પ્રવૃત્તિઓ હાથ ધરવા રૂ. 1,000 કરોડની નાણાકીય સહાયની જાહેરાત કરી હતી. પછી કેન્દ્ર સરકાર રાજ્યમાં કેટલી હદે નુકસાન થયું છે એનું આકલન કરવા આંતર-મંત્રીમંડળીય ટીમને મોકલશે, જેના અહેવાલને આધારે વધારે સહાયતા પ્રદાન કરવામાં આવશે. પ્રધાનમંત્રીએ રાજ્યના લોકોને ખાતરી આપી હતી કે, કેન્દ્ર સરકાર આ મુશ્કેલ સમયગાળામાં રાજ્ય સરકાર સાથે સંકલન સ્થાપિત કરીને કામ કરશે, અસરગ્રસ્ત વિસ્તારોમાં માળખાગત સુવિધાઓની પુનઃસ્થાપન અને એનું પુનઃનિર્માણ કરવા માટે શક્ય તમામ સહાયતા પ્રદાન કરશે. પ્રધાનમંત્રીએ મુલાકાત દરમિયાન કોવિડ મહામારી સાથે સંબંધિત સ્થિતિની પણ સમીક્ષા કરી હતી. રાજ્ય સરકારના વહીવટીતંત્રે પ્રધાનમંત્રીને મહામારી સામે લડવા માટે હાથ ધરવામાં આવેલા પગલાં વિશે જાણકારી આપી હતી અને પ્રધાનમંત્રીએ મહામારીનું નિવારણ કરવા માટે પગલાં લેવામાં આવે એ સુનિશ્ચિતતા કરવા પર ભાર મૂક્યો હતો. ગુજરાતમાં આ મુલાકાત દરમિયાન તેમની સાથે મુખ્યમંત્રી શ્રી વિજય રૂપાણી અને અન્ય અધિકારીઓ સામેલ થયા હતા. પ્રધાનમંત્રીએ ભારતના વિવિધ વિસ્તારોમાં ચક્રવાતને કારણે અસર પામેલા તમામ લોકોની સાથે હોવાની લાગણી વ્યક્ત કરી હતી તથા આ આપત્તિ દરમિયાન પોતાના સગાસંબંધીઓ ગુમાવનાર લોકો પ્રત્યે દુઃખ અને શોકની લાગણી વ્યક્ત કરી હતી. તેમણે કેરળ, કર્ણાટક, ગોવા, મહારાષ્ટ્ર, ગુજરાત, રાજસ્થાન રાજ્યો તથા દીવ અને દમણ તથા દાદરા નગર હવેલી કેન્દ્રશાસિત પ્રદેશોમાં ચક્રવાતમાં મૃત્યુ પામેલા લોકોના પરિવારજનોને રૂ. 2 લાખ અને ઇજાગ્રસ્ત લોકોને રૂ. 50,000ની સહાય આપવાની જાહેરાત કરી હતી. પ્રધાનમંત્રીએ જણાવ્યું હતું કે, કેન્દ્ર સરકાર ચક્રવાત પછી ઊભી થયેલી સ્થિતિમાં અસરગ્રસ્ત રાજ્યોની સરકારો સાથે સંકલન સ્થાપિત કરીને કામ કરી રહી છે. આ રાજ્યો માટે તાત્કાલિક નાણાકીય સહાય આપવામાં આવશે, જે માટે સંબંધિત રાજ્યો સરકારોએ કેન્દ્ર સરકાર સમક્ષ તેમની આકારણી રજૂ કરવી પડશે, જેના આધારે નાણાકીય સહાયનો નિર્ણય લેવામાં આવશે. પ્રધાનમંત્રી મોદીએ જણાવ્યું હતું કે, આપણે આપત્તિ વ્યવસ્થાપનના સંબંધમાં વધારે વૈજ્ઞાનિક અભ્યાસ હાથ ધરવા ધ્યાન કેન્દ્રિત કરવાનું જાળવી રાખવું પડશે. તેમણે આંતર-રાજ્ય સંકલન વધારવા અને અસરગ્રસ્ત વિસ્તારોમાંથી ઝડપથી સ્થળાંતરણ થાય એ સુનિશ્ચિત કરવા આધુનિક સંચાર ટેકનિકોનો ઉપયોગ કરવા પર વધારે ધ્યાન કેન્દ્રિત કરવાની અપીલ કરી હતી. તેમણે નુકસાન થયેલા ઘરો અને અસરગ્રસ્ત વિસ્તારોમાં મિલકતોનું સમારકામ કરવાની પણ અપીલ કરી હતી.
ગ્લોબલ મોબિલિટી સમિટ – મૂવ ખાતે પ્રધાનમંત્રીના સંબોધનનો મૂળપાઠ

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં ગ્લોબલ મોબિલિટી સમિટનું ઉદઘાટન કર્યું હતું. સમિટને સંબોધન કરતા પ્રધાનમંત્રીએ જણાવ્યું હતું કે અર્થવ્યવસ્થા, માળખાકિય સુવિધાઓ, યુવાનોને લગતી બાબતો અને અન્ય બીજા અનેક ક્ષેત્રોમાં ભારત ગતિશીલ બન્યું છે, ગતિશીલતા એ અર્થતંત્રને ચલાવવા માટેની મુખ્ય ચાવી છે, તે આર્થિક વિકાસને આગળ વધારી શકે છે અને રોજગારીની તકોનું નિર્માણ કરી શકે છે. પ્રધાનમંત્રીએ 7 ‘સી’ના આધારે ભારતમાં મોબિલિટીના ભવિષ્યની રૂપરેખા પણ પ્રસ્તુત કરી હતી. આ 7 આત ‘સી’ એટલે કોમન, કનેક્ટેડ, કન્વીનિયન્ટ, કન્જેશન ફ્રિ, ચાર્જ્ડ, ક્લિન અને કટિંગ એજ (
પ્રધાનમંત્રીએ પૂર્વ કેન્દ્રીય મંત્રી શ્રી ચમનલાલ ગુપ્તાના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ પૂર્વ કેન્દ્રીય મંત્રી શ્રી ચમનલાલ ગુપ્તા જીના નિધન અંગે દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું, “શ્રી ચમનલાલ ગુપ્તા જી તેમના સામુદાયિક સેવાના અસંખ્યા પ્રયાસો માટે યાદ રહેશે. તેઓ સમર્પિત ધારાસભ્ય રહ્યા હતા અને તેમણે જમ્મુ-કાશ્મીરમાં ભાજપાને મજબૂતી અપાવી. તેમના નિધનથી દુઃખી છું. તેમના પરિવાર અને સમર્થકોને આ મુશ્કેલ સમયમાં મારી સાંત્વના પાઠવું છું. ઓમ શાંતિ.’
પ્રધાનમંત્રીએ વિશ્વ સિંહ દિવસ નિમિત્તે સિંહ સંરક્ષણ પ્રત્યે ઉત્સાહ ધરાવતા સૌને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિશ્વ સિંહ દિવસ નિમિત્તે સિંહ સંરક્ષણ પ્રત્યે ઉત્સાહી તે સૌને શુભેચ્છા પાઠવી છે. શ્રેણીબદ્ધ ટ્વીટમાં પ્રધાનમંત્રીએ કહ્યું; "સિંહ રાજસી અને સાહસી છે. એશિયાટિક સિંહનું ઘર હોવાનો ભારતને ગર્વ છે. વિશ્વ સિંહ દિવસ નિમિત્તે હું સિંહ સંરક્ષણ પ્રત્યે ઉત્સાહ ધરાવતા સૌને મારી શુભેચ્છા પાઠવું છું. તમને એ જાણીને ખુશી થશે કે છેલ્લા કેટલાક વર્ષોમાં ભારતમાં સિંહની વસ્તીમાં સતત વધારો જોવા મળ્યો છે. જ્યારે હું ગુજરાતના મુખ્યમંત્રી તરીકે સેવા આપતો હતો, ત્યારે મને ગીર સિંહો માટે સલામત અને સુરક્ષિત રહેઠાણોની ખાતરી કરવા માટે કામ કરવાની તક મળી હતી. ઘણી પહેલ કરવામાં આવી હતી જેમાં સ્થાનિક સમુદાયો અને વૈશ્વિક શ્રેષ્ઠ પ્રયાસો સામેલ હતા જેથી નિવાસસ્થાન સુરક્ષિત રહે અને પ્રવાસનને પણ પ્રોત્સાહન મળે. "
પ્રધાનમંત્રીએ નેશનલ ટ્રાઇબલ કાર્નિવલનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં નેશનલ ટ્રાઇબલ કાર્નિવલ (રાષ્ટ્રીય જનજાતિ મહોત્સવ)નું ઉદ્ઘાટન કર્યું હતું. તેમણે આ પ્રસંગે દિલચસ્પ કાર્નિવલ પરેડ માણી હતી અને પછી તેમણે જણાવ્યું હતું કે, દિવાળીના પર્વ પર દિલ્હીમાં પહેલી વખત દેશભરમાંથી આદિવાસીઓ જૂથો એકત્ર થયા છે. તેમણે કહ્યું હતું કે, ટ્રાઇબલ કાર્નિવલ રાષ્ટ્રીય રાજધાનીમાં આદિવાસી સમુદાયોની ક્ષમતાઓ પ્રદર્શિત કરશે. પ્રધાનમંત્રીએ કહ્યું હતું કે ભારત પ્રચૂર વિવિધતા ધરાવતો દેશ છે. તેમણે જણાવ્યું હતું કે, આજે સમારંભમાં પ્રસ્તુત કાર્નિવલ પરેડ આ વિવિધતાની એક નાની સરખી ઝાંખી છે. પ્રધાનમંત્રીએ કહ્યું હતું કે, આદિવાસી સમુદાયોનું જીવન અતિ સંઘર્ષમય હોય છે. તેમ છતાં આદિવાસી સમુદાયોએ સામુદાયિક જીવનના આદર્શો જાળવી રાખ્યા છે અને અનેક પડકારો વચ્ચે જીવનનો આનંદ માણે છે તેવું તેમણે ઉમેર્યું હતું. શ્રી નરેન્દ્ર મોદીએ કહ્યું હતું કે, તેમને યુવાનીમાં આદિવાસીઓ વચ્ચે સામાજિક કાર્ય કરવાની તક સાંપડી હોવા બદલ તેઓ પોતાને ખુશનસીબ સમજે છે. તેમણે પોતાના એ દિવસોનું સંસ્મરણ કરતા કહ્યું હતું કે, તમને આદિવાસીઓ પાસેથી ભાગ્યે જ ફરિયાદ સાંભળવા મળે. આ સંબંધમાં તેમણે ઉમેર્યું હતું કે, શહેરી વિસ્તારોમાં રહેતા લોકો તેમની પાસેથી પ્રેરણા લઈ શકે. તેમણે કહ્યું હતું કે, આદિવાસીઓ સ્થાનિક સામગ્રીમાંથી નવીન ઉત્પાદનો બનાવવાની કુશળતા ધરાવે છે. તેની બહુ માગ ઊભી થઈ શકે છે અને જો તેનું માર્કેટિંગ કરવામાં આવે તો તેમાં મોટી આર્થિક તક રહેલી છે તેવું તેમણે ઉમેર્યું હતું. પ્રધાનમંત્રીએ નવીનતાના કેટલાક ઉદાહરણો ટાંક્યા હતા, જેણે આદિવાસી સમુદાયોના જીવનમાં હકારાત્મક અસર કરી હતી. તેમણે યાદ કર્યું હતું કે, ભૂતપૂર્વ પ્રધાનમંત્રી શ્રી અટલબિહારી વાજપેયીએ ભારત સરકારમાં આદિવાસી સમુદાયના વિકાસ માટે અલગ મંત્રાલયની રચના કરી હતી. પ્રધાનમંત્રીએ જણાવ્યું હતું કે, ટોપ ડાઉન (ઉપરથી નીચે) અભિગમ મારફતે આદિવાસી સમુદાયોમાં પરિવર્તનનો પવન નહીં ફૂંકી શકાય. તેમણે કહ્યું હતું કે, વિકાસ પ્રક્રિયામાં આદિવાસી સમુદાયોને વાસ્તવિક ભાગીદારો બનાવવાની જરૂર છે. આ સંદર્ભમાં તેમણે વનબંધુ કલ્યાણ યોજનાનો ઉલ્લેખ કર્યો હતો. પ્રધાનમંત્રીએ જંગલોના સંરક્ષણમાં આદિવાસી સમુદાયોની ભૂમિકાને બિરદાવી હતી. તેમણે કહ્યું હતું કે, આપણા મોટા ભાગના કુદરતી સંસાધનો અને જંગલો આદિવાસી સમુદાયો રહે છે એ જ વિસ્તારમાં જોવા મળે છે. તેમણે ઉમેર્યું હતું કે, જ્યારે સંસાધનોનો ઉપયોગ કરવો જોઈએ ત્યારે આદિવાસીઓનું શોષણ ન થવું જોઈએ. પ્રધાનમંત્રીએ જણાવ્યું હતું કે, ગયા યુનિયન બજેટમાં જિલ્લા ખનીજ ફાઉન્ડેશનની કલ્પના કરવામાં આવી હતી, જે આદિવાસી સમુદાયોના વિકાસ માટે ભંડોળનો અસરકારક રીતે ઉપયોગ કરવામાં મદદરૂપ થશે. તેમણે જણાવ્યું હતું કે, આ નિર્ણય ખનીજથી સમૃદ્ધ જિલ્લાઓના વિકાસ માટે મોટા પાયે ભંડોળ મળશે. પ્રધાનમંત્રીએ કહ્યું હતું કે, સરકાર ભૂગર્ભ ખાણ અને કોલસાના ગેસિફિકેશન માટે આધુનિક ટેકનોલોજીનો ઉપયોગ કરવા પ્રતિબદ્ધ છે, જેનાથી આદિવાસી વસાહતોને ઓછામાં ઓછી મુશ્કેલી પડશે. તેમણે રુર્બન મિશન વિશે પણ વાત કરી હતી, જે ગ્રામીણ વિસ્તારોમાં વૃદ્ધિ કેન્દ્રો વિકાસાવવા પર કેન્દ્રીત હશે.
પ્રધાનમંત્રીએ ભારત રત્ન બાબાસાહેબ ડૉ. ભીમરાવ આંબેડકરને મહાપરિનિર્વાણ દિવસ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભારત રત્ન બાસાહેબ ડૉ. ભીમરાવ આંબેડકરને મહાપરિનિર્વાણ દિવસ પર શ્રદ્ધાંજલિ આપી હતી. પ્રધાનમંત્રીએ સંસદમાં બાબાસાહેબને પુષ્પાંજલિ પણ અર્પણ કરી હતી. એક ટ્વિટમાં, પ્રધાનમંત્રીએ કહ્યું; ભારત રત્ન બાબાસાહેબ ડૉ. ભીમરાવ આંબેડકરને તેમના મહાપરિનિર્વાણ દિવસ પર શ્રદ્ધાંજલિ. ડો. આંબેડકરજીને મહાપરિનિર્વાણ દિવસ પર શ્રદ્ધાંજલિ.
ભારત અને જાપાન વચ્ચે કોલ એનર્જી સેન્ટર ફોર કો-ઓપરેશન સ્થાપવાની સમજૂતિના કરાર માટે સહયોગને મંત્રીમંડળની મંજૂરી

પ્રધાન મંત્રી શ્રી નરેન્દ્ર મોદીની અધ્યક્ષતા હેઠળ મળેલી મંત્રીમંડળની બેઠકમાં ભારતની સેન્ટર ઈલેક્ટ્રીસિટી ઓથોરિટી અને જાપાન કોલ એનર્જી સેન્ટર વચ્ચે કાર્યક્ષમતા અને પર્યાવરણલક્ષી સુધારા માટે લાંબા ગાળા માટે સ્થિર અને ઓછો કાર્બન છૂટે તેવી વિજળી માટે સમજૂતિના કરાર ઉપર થયેલા હસ્તાક્ષરને મંજૂરી આપવામાં આવી છે. આ સમજૂતિના કરારથી લાંબા ગાળાના, સ્થિર અને ઓછો કાર્બન છૂટે તેવા થર્મલ પાવર પ્રોજેક્ટ વિકસાવવા માટેના સાધનોના અભ્યાસ, તાલિમ કાર્યક્રમો અને તેના પરિણામો અંગે જ્ઞાનના આદાન-પ્રદાનથી ભારતમાં એકંદર વીજ વિકાસ માટે ઉદ્દીપક સ્થિતિ પેદા થશે અને સાથે સાથે ભારત સરકાર સંબંધિત નીતિનું અમલીકરણ કરી શકશે.
પ્રધાનમંત્રીએ મોરિશિયસના પ્રધાનમંત્રી પ્રવિન્દ જગન્નાથને ચૂંટણી જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મોરિશિયસના પ્રધાનમંત્રી પ્રવિન્દ જગન્નાથને ચૂંટણી જીતવા બદલ અભિનંદન પાઠવ્યા હતા. પ્રધાનમંત્રીએ કહ્યું, “પ્રવિન્દ જગન્નાથને ચૂંટણી જીતવા બદલ અભિનંદન. ભારત અને મોરિશિયસ વચ્ચેનાં સંબંધો અને વિકાસકાર્યોમાં ભાગીદારીને મજબૂત કરવા માટે અમે સાથે મળીને કામ કર્યા છે. હું ટુંક સમયમાં જ તમારી સાથે વાતચીત કરવા અને આપણા દ્વિપક્ષીય સંબંધો ચાલુ રાખવા માટે આશાન્વિત છું”
પ્રધાનમંત્રીએ મહાવીર જયંતી પર દેશવાસીઓને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મહાવીર જયંતી પર દેશવાસીઓને શુભેચ્છા પાઠવી છે પ્રધાનમંત્રીએ પોતાના સંદેશમાં કહ્યું કે, “મહાવીર જયંતીના અવસરે આપણે ભગવાન મહાવીરના વિચારો અને આદર્શોને યાદ કરીને સદભાવપૂર્ણ અને શાંતિપૂર્ણ સમાજ પ્રત્યે આપણા સંકલ્પને દોહરાવીએ.”
મંત્રીમંડળે કૃષિ અને એની સાથે સંલગ્ન ક્ષેત્રોમાં સાથસહકાર સ્થાપિત કરવા માટે ભારત અને ફિજી વચ્ચે થયેલા સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ભારતના કૃષિ અને ખેડૂત કલ્યાણ મંત્રાલય અને ફિજીના કૃષિ મંત્રાલય વચ્ચે થયેલા સમજૂતીકરાર (એમઓયુ)ને મંજૂરી આપવામાં આવી હતી. આ એમઓયુનો આશય બંને દેશોના મંત્રાલયો વચ્ચે કૃષિ અને એની સાથે સંલગ્ન ક્ષેત્રોમાં સાથસહકાર સ્થાપિત કરવાનો છે. ભારત અને ફિજી વચ્ચે થયેલા એમઓયુમાં નીચેના ક્ષેત્રોમાં સાથસહકાર આપવાની સમજૂતી થઈ છેઃ સંશોધકો, વૈજ્ઞાનિક નિષ્ણાતો, કુશળતા ધરાવતા લોકો અને ટેકનિકલ તાલીમાર્થીઓનું આદાનપ્રદાન; ટેકનોલોજીના ઉપયોગ અને હસ્તાંતરણમાં વધારો; કૃષિના વિકાસ માટે માળખાગત સુવિધાઓનો વિકાસ; વિવિધ સેમિનાર અને વર્કશોપનું આયોજન કરીને અધિકારીઓ અને ખેડૂતોને તાલીમ આપીને માનવ સંસાધનોનો વિકાસ; બંને દેશોના ખાનગી ક્ષેત્રો વચ્ચે સંયુક્ત સાહસોને પ્રોત્સાહન; કૃષિલક્ષી ચીજવસ્તુઓના વેચાણમાં રોકાણ અને મૂલ્ય સંવર્ધન/ડાઉનસ્ટ્રીમ પ્રક્રિયાને પ્રોત્સાહન; કૃષિના તમામ ક્ષેત્રોમાં ક્ષમતા વિકાસને પ્રોત્સાહન; બજારની સુલભતા પ્રદાન કરીને કૃષિલક્ષી ઉત્પાદનોના સીધા વેપારને પ્રોત્સાહન; સંશોધનલક્ષી દરખાસ્તોનું સંયુક્ત આયોજન અને વિકાસ તેમજ સંશોધન પ્રોજેક્ટ અને કાર્યક્રમોનો અમલ; ફાઇટોસેનિટરી સમસ્યાઓ માટે ઇન્ડો – ફિજી વર્કિંગ ગ્રૂપની સ્થાપના તથા અન્ય કોઈ પણ સ્વરૂપનો સાથસહકાર, જેમાં પક્ષો પરસ્પર સંમત હશે. આ એમઓયુ અંતર્ગત બંને દેશોના કૃષિ ક્ષેત્રને વિકસાવવા પ્રક્રિયાઓ અને યોજના બનાવવા સંયુક્ત કાર્યકારી જૂથ (જેડબલ્યુજી)ની રચના કરવામાં આવશે તેમજ ભલામણ કરેલા કાર્યક્રમોનો અમલ બંને દેશોની અમલીકરણ સંસ્થાઓ દ્વારા કરવામાં આવશે. જેડબલ્યુજી દર બે વર્ષે ભારત અને ફિજીમાં વારાફરતી એની બેઠકો યોજશે. આ એમઓયુ એના પર હસ્તાક્ષર થયાની તારીખથી અમલમાં આવશે અને 5 (પાંચ) વર્ષના ગાળા માટે અમલમાં રહેશે.
રશિયાનાં નાયબ પ્રધાનમંત્રી દિમિત્રી રોગોઝિન પ્રધાનમંત્રીને મળ્યાં

રશિયાનાં નાયબ પ્રધાનમંત્રી શ્રી દિમિત્રી રોગોઝિન આજે બપોરે પ્રધાનમંત્રી નરેન્દ્ર મોદીને મળ્યાં હતાં. પ્રધાનમંત્રીએ નાયબ પ્રધાનમંત્રી રોગોઝિનને ચાલુ વર્ષે ત્રીજી મુલાકાત પર આવકાર આપ્યો હતો. પ્રધાનમંત્રીએ ચાલુ વર્ષે ઉચ્ચ-સ્તરીય આદાનપ્રદાનમાં વધારા પર સંતોષ વ્યક્ત કર્યો હતો અને ચાલુ વર્ષે જૂનમાં સેન્ટ પીટર્સબર્ગમાં વાર્ષિક દ્વિપક્ષીય સમિટની પોતાની મુલાકાતને યાદ કરી હતી. પ્રધાનમંત્રી મોદી અને નાયબ પ્રધાનમંત્રી રોગોઝિને દ્વિપક્ષીય સંબંધોમાં સાતત્યપૂર્ણ વધારા અને વિવિધતા પર ચર્ચા કરી હતી, ખાસ કરીને ઉર્જા ક્ષેત્ર અને ઉચ્ચ-ટેકનોલોજીમાં સહકારનાં સામાન્ય પ્રયાસોની નોંધ લીધી હતી. શ્રી દિમિત્રી રોગોઝિને રાષ્ટ્રપતિ પુટિનની શુભેચ્છા પ્રધાનમંત્રી મોદીને પાઠવી હતી, જેની સામે પ્રધાનમંત્રીએ પણ હૃદયપૂર્વક શુભેચ્છા પાઠવી હતી.
પ્રધાનમંત્રી 7 જુલાઇએ વારાણસીની મુલાકાત લેશે

પ્રધાનમંત્રી શ્રી નરેન્દ્ર મોદી 7 જુલાઇ 2022ના રોજ વારાણસીની મુલાકાત લેશે. આ દરમિયાન બપોરે લગભગ 2 વાગે પ્રધાનમંત્રી વારાણસીની એલ. ટી. કોલેજ ખાતે અક્ષયપાત્ર મધ્યાહન ભોજન રસોડાનું ઉદ્ઘાટન કરશે. આ રસોડું લગભગ એક લાખ વિદ્યાર્થીઓ માટે મધ્યાહન ભોજન તૈયાર કરી શકાય એટલી ક્ષમતા ધરાવે છે. બપોરે લગભગ 2:45 કલાકે પ્રધાનમંત્રી આંતરરાષ્ટ્રીય સહકાર અને સંમેલન કેન્દ્ર – રુદ્રાક્ષની મુલાકાત લેશે જ્યાં તેઓ રાષ્ટ્રીય શિક્ષણ નીતિના અમલીકરણ અંગે અખિલ ભારતીય શિક્ષા સમાગમનું ઉદ્ઘાટન કરશે. ત્યારપછી લગભગ બપોરે 4 વાગે, પ્રધાનમંત્રી સીગ્રા ખાતે આવેલા ડૉ. સંપૂર્ણાનંદ રમતગમત સ્ટેડિયમ ખાતે પહોંચશે જ્યાં તેઓ રૂ. 1800 કરોડથી વધુના મૂલ્યની બહુવિધ પરિયોજનાઓનું ઉદ્ઘાટન અને શિલાન્યાસ કરશે. બહુવિધ વિકાસ પરિયોજનાઓનું ઉદ્ઘાટન અને શિલાન્યાસ છેલ્લા આઠ વર્ષમાં પ્રધાનમંત્રીએ વારાણસીમાં માળખાકીય સુવિધાઓના વિકાસ કાર્યો પર ઘણું ધ્યાન આપ્યું છે. જેના કારણે શહેરના પરિદૃશ્યની સુંદરતામાં પરિવર્તન આવ્યું છે. આ પ્રયાસોમાં પ્રાથમિકરૂપે લોકો માટે ઇઝ ઓફ લિવિંગમાં વૃદ્ધિ કરવા પર ધ્યાન કેન્દ્રિત કરવામાં આવ્યું છે. આ દિશામાં વધુ એક પગલું ભરતાં પ્રધાનમંત્રી, સીગ્રા ખાતે ડૉ. સંપૂર્ણાનંદ રમતગમત સ્ટેડિયમમાં યોજાનારા કાર્યક્રમ દરમિયાન, રૂ. 590 કરોડ કરતાં વધુ મૂલ્યની બહુવિધ વિકાસ પરિયોજનાઓનું ઉદ્ઘાટન કરશે. વારાણસી સ્માર્ટ સિટી અને શહેરી પરિયોજનાઓ હેઠળ આ બહુવિધ પહેલોમાં નમોઘાટના ફેઝ-1માં પુનઃવિકાસ અને સ્નાન જેટીનું બાંધકામ; 500 બોટના ડીઝલ અને પેટ્રોલ એન્જિનનું
પ્રધાનમંત્રી શ્રીએ સંગીતનાં સાધનોની ભારતની નિકાસમાં વૃદ્ધિની પ્રશંસા કરી

પ્રધાનમંત્રી શ્રી નરેન્દ્ર મોદીએ સંગીતનાં સાધનોની ભારતની નિકાસમાં થયેલી વૃદ્ધિ પર ખુશી વ્યક્ત કરી છે. 2013ના સમાન સમયગાળાની સરખામણીએ એપ્રિલ-સપ્ટેમ્બર 2022માં ભારતની સંગીતનાં સાધનોની નિકાસ વધીને 3.5 ગણીથી વધુ થઈ હતી. વાણિજ્ય અને ઉદ્યોગ મંત્રી શ્રી પિયુષ ગોયલ દ્વારા કરાયેલા એક ટ્વીટને શેર કરતા, પ્રધાનમંત્રીએ ટ્વીટ કર્યું; “આ પ્રોત્સાહક છે. વિશ્વભરમાં ભારતીય સંગીતની લોકપ્રિયતા સાથે, આ ક્ષેત્રમાં આગળ વધવાની મોટી તક છે.”
મંત્રીમંડળે પુનઃપ્રાપ્ય ઊર્જાના ક્ષેત્રમાં ભારત અને ફ્રાંસ વચ્ચે થયેલા સમજૂતી કરારોને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકે 10 માર્ચ 2018ના રોજ નવી દિલ્હી ખાતે પુનઃપ્રાપ્ય ઊર્જાના ક્ષેત્રમાં થયેલા સમજૂતી કરારો (એમઓયુ)ને કાર્યોત્તર મંજુરી આપી દીધી છે. બંને પક્ષો પારસ્પરિક રીતે પસંદ કરેલા ક્ષેત્રોમાં ભારતની રાષ્ટ્રીય સૌર ઊર્જા સંસ્થાન (એનઆઈએસઈ) તથા ઊર્જા અને પુનઃપ્રાપ્ય ઊર્જા કાર્યાલય (સીઈએ) વચ્ચે સંશોધન, પ્રદર્શન અને પાયલોટ પ્રોજેક્ટ શરૂ કરવાનું લક્ષ્ય ધરાવે છે. પારસ્પરિક સમજૂતીના આધાર પર બંને પક્ષો આંતરરાષ્ટ્રીય સૌર ગઠબંધન (આઈએસએ)ના સભ્ય રાષ્ટ્રોમાં પાયલોટ પ્રોજેક્ટના અમલીકરણ અને વિસ્તરણ માટે સાથે મળીને કામ કરશે. આ જોડાણ અનેક રીતે થઇ શકે જેમાં સંયુક્ત સંશોધન પ્રોજેક્ટ, સંયુક્ત સંશોધન અને વિકાસ, સંયુક્ત કાર્યશાળાઓ, ડોમેઈન નિષ્ણાતોનાં આદાન-પ્રદાન, સંશોધન અને ટેકનોલોજી આદાન-પ્રદાન વગેરેનો સમાવેશ થાય છે. આ સમજૂતી કરારો નિષ્ણાતો અને માહિતીના નેટવર્કીંગના આદાન-પ્રદાનનું લક્ષ્ય પણ ધરાવે છે. આ સમજૂતી કરારો બંને દેશો વચ્ચેના દ્વિપક્ષીય સહયોગને મજબુત કરવામાં મદદ કરશે.
કૌશલ્ય વિકાસ તથા યોગ્યતા માન્યતામાં સહયોગ માટે કૌશલ વિકાસ તથા ઉદ્યમિતા મંત્રાલય અને સંયુક્ત અરબ અમીરાતની વચ્ચે ઉદ્દેશ પત્ર પર હસ્તાક્ષર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિ મંડળે આજે કૌશલ્ય વિકાસ તથા યોગ્યતા માન્યતામાં સહયોગ માટે કૌશલ્ય વિકાસ તથા ઉદ્યમિતા મંત્રાલય અને સંયુક્ત અરબ અમીરાત (યૂએઈ)ની વચ્ચે 10.02.2016ના રોજ થયેલ સમજૂતીને પૂર્વવ્યાપી સ્વીકૃતિ આપી દીધી. આનાથી બંને દેશોની વચ્ચે સંબંધ મજબૂત થશે તથા કૌશલ્ય વિકાસ અને યોગ્યતાઓની માન્યતાઓ પર દ્વિપક્ષીય સહયોગનો માર્ગ મોકળો થશે. મંત્રિમંડળના કૌશલ્ય વિકાસ તથા યોગ્યતા માન્યતામાં સહયોગ માટે કૌશલ્ય વિકાસ તથા ઉદ્યમિતા મંત્રાલય અને સંયુક્ત આરબ અમીરાતની વચ્ચે આશય પત્ર પર હસ્તાક્ષરને સ્વીકૃતિ આપી દીધી. સમજૂતીથી કાર્યબળની આવનજાવન કૌશલ વિકાસ તથા સંયુક્ત આરબ અમીરાતમાં નોકરીઓ માટે યુવાઓને નિયુક્તિમાં મદદ મળશે.
પ્રધાનમંત્રીએ ટાટા મેમોરિયલ સેન્ટર પર પ્લેટિનમ જ્યુબીલી માઇલસ્ટોન બુકનું વિમોચન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં તેમના નિવાસસ્થાને ટાટા મેમોરિયલ સેન્ટર પર પ્લેટિનમ જ્યુબીલી માઇલસ્ટોન બુકનું વિમોચન કર્યું હતું. શ્રી રતન ટાટાએ તેમના સ્વાગત પ્રવચનમાં વાજબી હેલ્થકેર અને કેન્સર રિસર્ચ માટે પ્રધાનમંત્રીનો તેમની દ્રષ્ટી, ટેકા અને સહકાર બદલ આભાર માન્યો હતો. વીડિયો કોન્ફરન્સિંગ મારફતે ટાટા મેમોરિયલ સેન્ટરના ડૉક્ટર્સ અને વિદ્યાર્થીઓને સંબોધન કરતા પ્રધાનમંત્રીએ માનવતાલક્ષી સેવાઓ અને સામાજિક જવાબદારીઓમાં, ખાસ કરીને કેન્સરની સારવાર, સારસંભાળ અને સંશોધનના ક્ષેત્રમાં કિંમતી પ્રદાનની પ્રશંસા કરી હતી. આ પ્રસંગે પ્રધાનમંત્રીના સંબોધનનો સંપૂર્ણ પાઠ નીચે મુજબ છેઃ શ્રી રતન ટાટાજી, ટાટા મેમોરિયલ સેન્ટરના ડાયરેક્ટર ડો. આર. એ. બડવે, ટાટા મેમોરિયલ સેન્ટરના તમામ ચિકિત્સકો, વિદ્યાર્થીઓ અને સાથીદારો, ટાટા મેમોરિયલ સેન્ટરની પ્લેટિનમ જ્યુબીલીના પ્રસંગે આપ તમામ લોકોને હાર્દિક શુભકામનાઓ. ટાટા મેમોરિયલ સેન્ટરના 75 વર્ષ પૂર્ણ થવા પર
પ્રધાનમંત્રી અને કતારના આમીર વચ્ચે ટેલિફોનિક ચર્ચા થઇ

પ્રધાનમંત્રી શ્રી નરેન્દ્ર મોદીએ આજે કતાર દેશના આમીર મહામહિમ શેખ તામીમ બિન હમાદ અલથાની સાથે ટેલિફોન પર ચર્ચા કરી હતી. બંને નેતાઓએ વર્તમાન સમયમાં વૈશ્વિક મહામારી કોવિડ-19 સંબંધિત સતત બદલાઇ રહેલી પરિસ્થિતિ અંગે તેમજ તેની સામાજિક અને આર્થિક અસરો અંગે ચર્ચા કરી હતી. બંને નેતાઓએ પોતાના દેશમાં આ વાયરસને નિયંત્રણમાં લેવા માટે સરકાર દ્વારા લેવામાં આવેલા પગલાં અંગે એકબીજાને જણાવ્યું હતું. પ્રધાનમંત્રીએ મહામહિમ આમીરને
મન કી બાતમાં, પ્રધાનમંત્રીએ વિદ્યાર્થીઓ અને શિક્ષકોને આઝાદીની ચળવળના ઓછા જાણીતા નેતાઓની ગાથાને મુખ્ય પ્રવાહમાં લાવવા પ્રોત્સાહિત કર્યા

મન કી બાત કાર્યક્રમની તાજેતરની શૃંખલામાં પ્રધાનમંત્રી શ્રી નરેન્દ્ર મોદીએ વિદ્યાર્થીઓ અને શિક્ષકોને આઝાદીની લડતના અજાણ્યા યોદ્ધાઓની ગાથાને ઉજાગર કરવા પ્રેરિત કર્યા. હતા. પ્રધાનમંત્રીએ જણાવ્યું હતું કે, જ્યારે વ્યક્તિ પોતાની સફળતા વિષે વિચાર કરે છે ત્યારે તેને હંમેશા પોતાના શિક્ષકની યાદ આવે છે. તેમણે કહ્યું કે, કોવિડ સંકટે શિક્ષકો સમક્ષ એક પડકાર ઊભો કરી દીધો છે અને તેમણે નવા સાધનો અને ટેકનોલોજીને અત્યંત સરળતાપૂર્વક પોતાની પ્રવૃત્તિમાં સાંકળીને ઉપયોગમાં લીધી છે કે જે તેમણે વિદ્યાર્થીઓને પણ હસ્તાંતરીત કરી છે. તેમણે વિશ્વાસ વ્યક્ત કર્યો હતો કે, શિક્ષકો વિદ્યાર્થીઓ સુધી રાષ્ટ્રીય શિક્ષણ નીતિના ફાયદા પહોંચાડવામાં મહત્વની ભૂમિકા નિભાવશે. દેશ વર્ષ 2022માં પોતાની આઝાદીના 75મા વર્ષની વર્ષગાંઠ ઉજવશે એ બાબત નોંધીને પ્રધાનમંત્રીએ જણાવ્યું હતું કે વર્તમાન સમયમાં વિદ્યાર્થીઓ માટે આપણી સ્વતંત્રતા ચળવળના આ યોદ્ધાઓ વિષે અવગત રહેવું હિતાવહ છે. તેમણે ઉમેર્યું હતુંકે, જ્યારે આપણાં વિદ્યાર્થીઓ સ્વતંત્રતા સંગ્રામના ઇતિહાસ અને સાથે-સાથે તેમના સ્થાનિક વાતાવરણ વિષે માહિતગાર હશે માત્ર ત્યારે જ વિદ્યાર્થીઓના વ્યક્તિત્વ ઉપર તેમની છાપ જોવા મળશે. પ્રધાનમંત્રીએ સૂચન આપ્યું હતું કે, વિદ્યાર્થીઓ માટે સંશોધનનો એવો પણ કોઈ વિષય શોધી શકાય કે સ્વતંત્રતા દરમિયાન તેઓ જ્યાં રહે છે તે જિલ્લામાં કે આસપાસ શું કોઈ એવી ઘટના બની હતી ખરી. સ્વતંત્રતા સંગ્રામ સાથે જોડાયેલ એવા કોઈ સ્થળની વિદ્યાર્થીઓ માટે કોઈ મુલાકાત આયોજિત કરી શકાય. તેમણે વધુમાં જણાવ્યું કે, આઝાદીના 75 વર્ષની ઉજવણી કરવા માટે આપણાં સ્વતંત્રતા સંગ્રામના નાયકો વિષે કેટલીક શાળાઓ 75 કવિતાઓ અને નાટ્ય રૂપાંતરણોની રચના કરવાની પ્રતિબદ્ધતા પણ વ્યક્ત કરી શકે છે. પ્રધાનમંત્રીએ નોંધ્યું હતું કે આ પ્રયાસો એવા લાખો અજાણ્યા નાયકો કે જેઓ દેશ માટે જીવ્યા અને મૃત્યુ પામ્યા હતા પરંતુ સમય સાથે વિસ્મૃતિમાં સરી પડ્યા છે, તેમની ગાથાઓને લોકો સુધી પહોંચાડશે. 5 સપ્ટેમ્બરના રોજ શિક્ષક દિવસની ઉજવણી પ્રસંગે પ્રધાનમંત્રીએ શિક્ષકોને આ માટેનું વાતાવરણ નિર્માણ કરવા અને તેની માટે કાર્ય શરૂ કરવાનું આહવાહન કર્યું હતું.
મંત્રીમંડળે પર્યાવરણને અનુકૂળ મત્સ્યપાલનનાં વિકાસનાં ક્ષેત્રમાં ભારત અને આઇસલેન્ડ વચ્ચેનાં એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં ભારત અને આઇસલેન્ડ વચ્ચે મત્સ્યપાલનનાં ક્ષેત્રમાં થયેલા સમજૂતીકરાર (એમઓયુ)ને મંજૂરી આપવામાં આવી હતી. આ એમઓયુ પર 10 સપ્ટેમ્બર, 2019નાં રોજ હસ્તાક્ષર થયા હતા. આ એમઓયુની ખાસિયતો નીચે મુજબ છેઃ વિજ્ઞાનીઓ અને ટેકનિકલ નિષ્ણાતોનાં આદાનપ્રદાનની સુવિધા ઊભી કરવી તથા તેમનું ખાસ કરીને ઓફ શોર અને દરિયામાં ઊંડા વિસ્તારોમાં સંપૂર્ણ સુવિધાજનક કેચમેન્ટ વિસ્તારોમાં ઉચિત પ્લેસમેન્ટ,; આધુનિક મત્સ્યપાલન વ્યવસ્થાપન અને મત્સ્ય પ્રક્રિયાનાં ક્ષેત્રોમાં વ્યવસ્થાપનનાં વિવિધ પાસાંમાં મુખ્ય ફિશરી સંસ્થાઓમાંથી મત્સ્યપાલન ક્ષેત્રનાં વ્યાવસાયિકોની જોગવાઈ કરવી વૈજ્ઞાનિક સંશોધનલક્ષી સાહિત્ય અને અન્ય માહિતીનું આદાનપ્રદાન કરવું. મત્સ્યપાલનની સંભવિતતાનો અભ્યાસ કરવા નિષ્ણાતો/કુશળતાનું આદાનપ્રદાન. ઉદ્યોગસાહસિકતા વિકસાવવા માટે મધદરિયે મત્સ્યપાલનમાંથી ઉત્પાદનોનું પ્રોસેસિંગ અને માર્કેટિંગ. આ એમઓયુ ભારત અને આઇસલેન્ડ વચ્ચે મૈત્રીપૂર્ણ સંબંધોને વધારે ગાઢ બનાવશે તથા દ્વિપક્ષીય મુદ્દાઓ પર ચર્ચાવિચારણા સહિત મત્સ્યપાલન પર ચર્ચા અને સાથ સહકારને વધારશે.
પ્રધાનમંત્રીએ કેનેડાના પ્રધાનમંત્રી જસ્ટિન ટ્રુડોને ચૂંટણીમાં જીત બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ કેનેડાના પ્રધાનમંત્રી જસ્ટિન ટ્રુડોને ચૂંટણીમાં જીત બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "પ્રધાનમંત્રી @
પ્રધાનમંત્રીએ રાજ્ય દિવસ નિમિત્તે તેલંગાણનાં લોકોને શુભેચ્છા પાઠવી; આંધ્રપ્રદેશના લોકોને પણ શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ રાજ્ય દિવસ નિમિત્તે તેલંગાણાનાં લોકોને શુભેચ્છા પાઠવી છે. પ્રધાનમંત્રીએ આંધ્રપ્રદેશના લોકોને પણ શુભેચ્છા પાઠવી છે. પ્રધાનમંત્રીએ કહ્યું કે, “રાજ્યદિવસ નિમિત્તે હું તેલંગાણાના સૌ નગરિકોને શુભેચ્છા પાઠવું છું. આવનારા દિવસોમાં રાજ્યના લોકોના સપના અને આકાંક્ષાઓ પૂર્ણ થાય એવી શુભકામનાઓ. હું આંધ્રપ્રદેશના ભાઇઓ અને બહેનોને પણ શુભકામનાઓ પાઠવું છું. હું રાજ્યના લોકોના સારા સ્વાસ્થ્ય અને સમૃદ્ધિ માટે પ્રાર્થના કરૂ છું.”
પ્રધાનમંત્રીએ બસવા જયંતી 2017ના ઉદ્ઘાટન સમારંભ અને બસવા સમિતિની સુવર્ણ જયંતીની ઉજવણી સમારંભમાં સંબોધન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં વિજ્ઞાન ભવનમાં બસવા જયંતી 2017 અને બસવા સમિતિની સુવર્ણ જયંતી સમારંભના ઉદ્ઘાટન સમારંભના પ્રસંગે 23 ભાષાઓમાં અનુવાદિત બસવાન્નનાં પવિત્ર વચનોનું લોકાર્પણ કર્યું હતું અને સંબોધન કર્યું હતું. આ પ્રસંગે પ્રધાનમંત્રીએ જણાવ્યું હતું કે, ભારતનો ઇતિહાસ પરાજય, ગરીબી કે સંસ્થાનવાદનો જ નથી. ભારતે સુશાસન, અહિંસા અને સત્યાગ્રહનો સંદેશ આપ્યો હતો તેવું તેમણે ઉમેર્યું હતું. મહાન સમાજ સુધારક બસવેશ્વરને શ્રદ્ધાંજલિ આપતા તેમણે જણાવ્યું હતું કે, બસવેશ્વરે કેટલીક સદી અગાઉ લોકતાંત્રિક વ્યવસ્થાનું સ્વપ્ન સેવ્યું હતું. તેમણે કહ્યું હતું કે, આપણી માતૃભૂમિને મહાન વ્યક્તિઓનું વરદાન મળ્યું છે, જેમણે આપણા સમાજમાં પરિવર્તનનો પવન ફૂંક્યો છે. તેમણે જણાવ્યું હતું કે, જ્યારે આપણા સમાજમાં સુધારાની જરૂર પેદા થઈ છે, ત્યારે આપણી અંદરથી સુધારો થયો છે અને આપણી અંદર સામાજિક સુધારકોએ પહેલ કરી છે. તેમણે વિશ્વાસ વ્યક્ત કર્યો હતો કે મુસ્લિમ સમુદાયની અંદર સુધારકો બહાર આવશે, જેથી કેટલીક મુસ્લિમ મહિલાઓને “ટ્રિપલ તલાક”ને કારણે વેઠવી પડતી પીડાનો અંત આવશે. તેમણે વિનંતી કરી હતી કે, મુસ્લિમ સમુદાયે આ મુદ્દાને રાજકીય ચશ્માથી ન જોવો જોઈએ. ગુરુ બસવેશ્વરના વચનોને સુશાસન માટે આધારભૂત ગણાવતા પ્રધાનમંત્રીએ જણાવ્યું હતું કે, હાઉસિંગ, વીજળી અને માર્ગ જેવા વિકાસના ફળ કોઈ પણ પ્રકારના ભેદભાવો વિના તમામ સુધી પહોંચવા જોઈએ. તેમણે કહ્યું હતું કે, આ જ “સબકા સાથ, સબકા વિકાસ”નો સાચો સાર છે. પ્રધાનમંત્રીએ લંડનમાં નવેમ્બર, 2015ના પ્રસંગને યાદ કર્યો હતો, જ્યારે તેમણે ભગવાન બસવેશ્વરની પ્રતિમાનું લોકાર્પણ કર્યું હતું. આ કાર્યક્રમ પછી પ્રધાનમંત્રી દર્શકો વચ્ચે કન્નડ ભાષાના મહાન વિદ્વાન સ્વ. શ્રી એમ એમ કલબુર્ગીના કુટુંબના સભ્યોને મળવા ગયા હતા.